《邓侍郎再和予亦再答》
宋代·高斯得

烟雨凄迷主簿峰，伤心蕙帐十年空。
梦魂吴蜀千山隔，归路湘江一水通。
壮舄相看均是客，虞卿何事独嗟穷。
天涯邂逅诚多幸，许挈诗囊入社中。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。